*A határozati javaslatok elfogadásához*

*a Mötv. 50. §-a és 88. § (2) bekezdése alapján*

***minősített*** *többség szükséges,*

*az előterjesztés* ***nyilvánosan tárgyalható!***

*27. számú előterjesztés*

Bátaszék Város Önkormányzata Képviselő-testületének 2016. március 2-án,

16,00 órakor megtartandó ülésére

*a Szekszárd és Környéke Szociális Alapszolgáltatási és Szakosított Ellátási Társulás új társulási megállapodásának jóváhagyása*

|  |
| --- |
| **Előterjesztő:** Skoda Ferenc jegyző  **Készítette:** társulás munkaszervezete    **Törvényességi ellenőrzést végezte:** Skoda Ferenc jegyző  **Tárgyalja:**  Szociális Bizottság: 2015. 06. 23.  PG Bizottság: 2015. 06. 23. |
|  |

***Tisztelt Képviselő-testület!***

A Szekszárd és Környéke Alapszolgáltatási és Szakosított Ellátási Társulás társulási megállapodás a képviselő-testület a 154/2015.(VI.24.) önk.-i határozatával hagyta jóvá. Ezen társulási megállapodás módosítására tesz javaslatot az előterjesztésben a társulás munkaszervezete, az alábbiak miatt.

A Magyar Államkincstár (továbbiakban: MÁK) Tolna Megyei Igazgatóságának értesítése alapján a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendelet módosításáról szóló 44/2015. (XII. 30.) NGM rendelet tartalmazza a kormányzati funkció kódok 2016. január 1-jétől érvényes változását. A 68/2013. (XII. 29.) NGM rendelet 4. alcíme kiegészült a 12. §-sal, mely szerint:

***„A költségvetési szervek alapító okiratának és a költségvetési szervnek nem minősülő törzskönyvi jogi személyek létesítő okiratának az e rendeletnek a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendelet módosításáról szóló 44/2015. (XII. 30.) NGM rendelettel megállapított rendelkezéseire tekintettel szükséges módosítását 2016. március 1-jéig kell végrehajtani.”***

A MÁK által vezetett törzskönyvi nyilvántartásban átvezetett kormányzati funkció kód változásokat a költségvetési szerv okiratában is módosítani kell az államháztartásról szóló 2011. évi CXCV. törvény 105. § (3)-(4) bekezdés, valamint az Ávr. 167/C. § (1) bekezdés d) pontjában foglaltaknak megfelelően, tekintettel arra, hogy az alapító okiratok érvénytelen kormányzati funkciót nem tartalmazhatnak.

Tekintettel arra, hogy a fentiek a Szekszárd és Környéke Szociális Alapszolgáltatási és Szakosított Ellátási Társulása által fenntartott intézmény, Szekszárd Megyei Jogú Város Szociális Központjának alapító okiratát érintik, amelynek alapdokumentuma a Társulás társulási megállapodása, szükséges annak a jogszabályi változásoknak megfelelő módosítása. A módosítással a munkaszervezet átvezettetné azokat a változásokat is, melyek az elmúlt év végén bekövetkeztek a házi segítségnyújtás, a családsegítés és a gyermekjóléti feladatok terén, illetve átvezetésre kerültek az Áht. módosításából adódó változások is, melyeket az előterjesztés készítője sárgával jelölt az anyagban.

Kérem a Tisztelt Képviselő-testületet, hogy a társulási megállapodás módosítását az alábbi határozati javaslat elfogadásával szíveskedjék jóváhagyni:

***H a t á r o z a t i j a v a s l a t :***

**a Szekszárd és Környéke Szociális Alapszolgáltatási és Szakosított Ellátási Társulás új társulási megállapodásának jóváhagyására**

Bátaszék Város Önkormányzatának Képviselő-testülete;

1. *Magyarország helyi önkormányzatairól szóló 2011. évi. CLXXXIX. törvény 87. §-ában kapott hatáskörében eljárva* a Szekszárd és Környéke Szociális Alapszolgáltatási és Szakosított Ellátási Társulás új társulási megállapodását a határozat melléklete szerinti tartalommal jóváhagyja, egyben felhatalmazza a város polgármesterét annak aláírására.
2. tudomásul veszi, hogy Szekszárd Megyei Jogú Város Jegyzője gondoskodik az okiratnak a Magyar Államkincstár Tolna Megyei Igazgatóságához történő benyújtása iránt,
3. egyúttal a 154/2015.(VI.24.) önk.-i határozatát az új társulási megállapodás törzskönyvi bejegyzése napjával visszavonja.

*Határidő:* Azonnal és március 10.

*Felelős:* Skoda Ferenc jegyző

(a határozat megküldéséért) és

dr. Bozsolik Róbert polgármester

(a szerződés aláírásáért)

*Határozatról értesül:* Szekszárd MJV Önkormányzata

irattár

**Iktatószám: IV. ~~610/2015.~~ 2016.**

**Társulási megállapodás**

amely létrejött egyrészről **Szekszárd Megyei Jogú Város Önkormányzata** (7100 Szekszárd, Béla király tér 8.) képviseli: Ács Rezső polgármester,

másrészről **Szálka Község Önkormányzata** (7121 Szálka, Petőfi S. u. 2.) képviseli: Pálfi János polgármester,

**Őcsény Község Önkormányzata** (7143 Őcsény, Fő u. 35.) képviseli: Fülöp János polgármester,

**Zomba Község Önkormányzata** (7173 Zomba, Fő tér 1.) képviseli: Szűcs Sándor polgármester,

**Harc Község Önkormányzata** (7172 Harc, Fő u. 59.) képviseli: Tóth Gábor polgármester,

**Bátaszék Város Önkormányzata** (7140 Bátaszék, Szabadság u. 4.) képviseli: dr. Bozsolik Róbert polgármester,

**Felsőnána Község Önkormányzata** (7175 Felsőnána, Rákóczi u. 2/A.) képviseli: Bognár László polgármester,

**Kéty Község Önkormányzata**  (7174 Kéty, Petőfi u.70.) képviseli: Gödrei Zoltán polgármester,

**Murga Község Önkormányzata** (7176 Murga, Szabadság u. 124.) képviseli: Felkl Márton polgármester,

**Alsónána Község Önkormányzata** (7147 Alsónána, Kossuth u. 27.) képviseli: Kis Istvánné polgármester,

**Alsónyék Község Önkormányzata** (7148 Alsónyék, Fő u. 1.) képviseli: Dózsa-Pál Tibor polgármester,

**Báta Község Önkormányzata** (7149 Báta, Fő u. 147.) képviseli: Huszárné Lukács Rozália Anna polgármester,

**Pörböly Község Önkormányzata** (7142 Pörböly, Óvoda u. 1.) képviseli: Sipos Lajos polgármester,

**Sárpilis Község Önkormányzata** (7145 Sárpilis, Béke tér 1.) képviseli: Figler János polgármester, valamint

**Várdomb Község Önkormányzata** (7146 Várdomb, Kossuth u. 117.) képviseli: Simon Csaba polgármester

**Tengelic Község Önkormányzata** (7054 Tengelic, Rákóczi u. 11.) képviseli: Gáncs István polgármester,

**Szedres Község Önkormányzata** (7056 Szedres, Arany J. u. 2.) képviseli: Kovács János polgármester,

**Medina Község Önkormányzat** (7057 Medina, Kossuth u. 59.) képviseli: Vén Attila polgármester, valamint

**Tolna Város Önkormányzata** (7130 Tolna, Hősök tere 1.) képviseli: [Appelshoffer Ágnes](http://www.tolna.hu/szolgaltatas/kepviselo.php?mid=1484d82bf75938) polgármester (a továbbiakban együttesen: **Önkormányzatok**)között az alulírt helyen és napon az alábbi feltételekkel:

**I.**

**ÁLTALÁNOS RENDELKEZÉSEK**

**1.** Fenti települési önkormányzatok képviselő-testületei Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) IV. fejezetében foglaltak alapján – a részt vevő települési önkormányzatok képviselő-testületei jóváhagyó határozatai szerint önkéntes és szabad elhatározásukból, egyenjogúságuk tiszteletben tartásával, arányos teherviselés mellett, a hatékonyabb és célszerűbb feladatellátás érdekében – jogi személyiségű társulást hoztak létre az alábbiak szerint:

**2. A Társulás neve:** Szekszárd és Környéke Szociális Alapszolgáltatási és Szakosított Ellátási Társulás

**2.1. Rövidített neve:** Szekszárd és Környéke Szociális Társulás

**3. A Társulás székhelye:** 7100 Szekszárd, Béla király tér 8.

**4. A Társulás lakosságszáma**: 71.278

A társulást alkotó települések lakosságszámát a megállapodás 1. számú melléklete tartalmazza.

**5. A Társulás működési területe, a társulás általános rendjétől eltérő feladatellátás módja:** a társult települések közigazgatási területe. Ezen belül:

a) A házi segítségnyújtás, a jelzőrendszeres házi segítségnyújtás, valamint a szociális igazgatásról és szociális ellátásokról szóló 1993. évi III. törvény (a továbbiakban: Szt.) 65/F. §-a (1) bekezdésének a) pontjában meghatározott szolgáltatás Szekszárd város, Szálka, Őcsény, Zomba, Harc, Kéty, Murga, Felsőnána, valamint Szedres községek önkormányzataira terjed ki.

b) Az Szt. 65/F. §-a (1) bekezdésének c) pontjában meghatározott szolgáltatás Szekszárd város, Szálka község, Őcsény község, Zomba község, Harc község, Bátaszék város, Felsőnána, Kéty, Murga, Alsónána, Alsónyék, Báta, Pörböly, Sárpilis, Várdomb, valamint Szedres községek önkormányzataira terjed ki.

c) Tengelic és Medina község önkormányzatára kizárólag az Szt. 63. §-ában meghatározott házi segítségnyújtás terjed ki.

d) A Dr. Kelemen József Idősek Otthona és a Tolnai Idősek Otthona működési területe az idősek benntlakásos ellátása vonatkozásában elsősorban Szekszárd Megyei Jogú Város és Tolna Város Önkormányzatának közigazgatási területére, illetve a szabad kapacitás esetán a társult települések közigazgatási területére terjed ki.

**6. A Társulás időtartama:** a Társulás határozatlan időre szól.

**7. A Társulás létrejötte:** A Társulás a társulási megállapodásnak a tagok képviselő-testületei által – minősített többséggel – történő jóváhagyásával és a Magyar Államkincstár Tolna Megyei Igazgatósága általi nyilvántartásba vétellel jön létre.

**8. A Társulás jogállása:** A Társulás jogi személy. Gazdálkodására a költségvetési szervek működésére vonatkozó szabályokat kell alkalmazni.

# II.

**A TÁRSULÁS CÉLJA, A TÁRSULÁS ÁLTAL ELLÁTOTT FELADAT- ÉS HATÁSKÖRÖK**

**1. A Társulás célja:**

Az Mötv. 13. § (1) bekezdés ~~8.~~ és 8a. pontjaiban meghatározott szociális, ~~gyermekjóléti~~ szolgáltatások és ellátások körében, az Szt. 57. §-ában meghatározott szociális alapszolgáltatási és szakosított ellátási feladatok hatékonyabb ellátása.

**2. A Társulás által ellátott feladat- és hatáskör:**

**2.1.** A Társulás az Szt. 57. § (1) bekezdésében meghatározott szociális alapszolgáltatások közül ellátja:

a) Az Szt. 63. §-a szerinti házi segítségnyújtást, amelynek keretében szociális segítést vagy személyi gondozást kell nyújtani. Szociális segítés keretében biztosítani kell a lakókörnyezeti higiénia megtartásában való közreműködést, a háztartási tevékenységben való közreműködést, a veszélyhelyzetek kialakulásának megelőzésében és a kialakult veszélyhelyzet elhárításában történő segítségnyújtást, szükség esetén a bentlakásos szociális intézménybe történő beköltözés segítését. Személyi gondozás keretében biztosítani kell az ellátást igénybe vevővel a segítő kapcsolat kialakítását és fenntartását, a gondozási és ápolási feladatok elvégzését, a szociális segítés szerinti feladatokat. ~~biztosítja az alapvető gondozási, ápolási feladatok elvégzését, a jogosult önálló életvitelének, higiéniás körülményeinek fenntartását a szükségleteinek megfelelően a saját lakókörnyezetében, a veszélyhelyzetek kialakulásának megelőzésében, illetve azok elhárításában való segítségnyújtást~~.

1. Az Szt. 65. §-a szerinti jelzőrendszeres házi segítségnyújtást, amely biztosítja a saját otthonukban élő, egészségi állapotuk és szociális helyzetük miatt rászoruló időskorú, valamint fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából történő ellátást, illetve a segítséghez való hozzájutást.
2. Az Szt. 65/F. §-a (1) bekezdésének a) pontja szerint a 18. életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek nappali ellátását, étkeztetését, szociális és mentális támogatását, szükség szerint egészségügyi ellátását. Segítséget nyújt hivatalos ügyeik intézésében, életvezetési problémák megoldásában. Biztosítja a szabadidő kulturált és hasznos eltöltését, a foglalkoztatást, a jog- és érdekvédelmet.
3. Az Szt. 65/F. §-a (1) bekezdésének c) pontja szerint a harmadik életévüket betöltött, önkiszolgálásra részben képes vagy önellátásra nem képes, de felügyeletre szoruló fogyatékos, illetve autista személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak – ide nem értve az idős személyeket – napközbeni étkeztetését.

**2.2.** A Társulás az Szt. 57. § (2) bekezdés a) pontjában meghatározott szakosított ellátások körében ápolást, gondozást nyújtó intézményeket, ezen belül idősek otthonát működtet. Ennek keretében gondoskodik az Szt. 68. §, 68/A. §, valamint a 68/B. § szerinti idősotthoni ellátás feladatainak ellátásáról.

**2.3.** A Társulás alaptevékenységének államháztartási szakágazati és kormányzati funkció szerinti besorolását a hatályos jogszabályoknak megfelelő bontásban a társulási megállapodás 2. számú melléklete tartalmazza.

**2.4.** A Társulás, illetve az általa fenntartott intézmény által nyújtott szolgáltatások igénybevétele a tagok által jelzett igények szerint éves terv alapján történik.

**III.**

**A KÖZÖS FENNTARTÁSÚ INTÉZMÉNYEKKEL KAPCSOLATOS RENDELKEZÉSEK**

**1. A közös fenntartású intézmények megnevezése, székhelye:**

**1.1. Neve:** Szekszárd Megyei Jogú Város Szociális Központja

**1.2. Rövidített neve:** Szociális Központ

**1.3. Székhelye:** 7100 Szekszárd, Mérey u. 33-35.

**1.4. Tagintézményeinek neve és székhelye:**

a) Dr. Kelemen József Idősek Otthona

7100 Szekszárd, Mérey u. 33-35.

7100 Szekszárd, Mérey u. 42.

7100 Szekszárd, Kadarka u. 74/a.

b) Idősek Otthona Tolna

7130 Tolna, Bajcsy Zs. u. 73/7.

c) Idősek Nappali ellátó intézményei:

* I. sz. Idősek Klubja – 7100 Szekszárd, Pollack u. 55.
* II. sz. Idősek Klubja – 7100 Szekszárd, Mikes u. 1.
* III. sz. Idősek Klubja – 7100 Szekszárd, Mérey u. 42.
* IV. sz. Idősek Klubja – 7100 Szekszárd, Rákóczi u. 71.

d) Fogyatékosokat ellátó nappali intézmény

7100 Szekszárd, Babits u. 17.

**2. A közös fenntartású intézményekkel kapcsolatos alapítói és irányítási jogok gyakorlása:**

**2.1. Fenntartó neve:**

Szekszárd és Környéke Szociális Alapszolgáltatási és Szakosított Ellátási Társulás

**2.2. Teljes jogkörrel rendelkező irányító szerv:** Társulási Tanács

**2.3. Alapító szerv neve:** ~~Szekszárd Megyei Jogú Város Önkormányzata~~ Szekszárd és Környéke Szociális Alapszolgáltatási és Szakosított Ellátási Társulás

**2.4. A Társulási Tanács által gyakorolt irányítási jogok:**

a) a Szociális Központ Szervezeti és Működési Szabályzatának jóváhagyása;

b) az intézmény vezetője tekintetében a kinevezés és felmentés, vagy a vezetői megbízás adása, visszavonása, ~~és az egyéb munkáltatói jogok gyakorlása~~;

c) ~~a bevételi és kiadási előirányzatokkal való gazdálkodás rendszeres figyelemmel kísérése, a végrehajtás, illetve a költségvetési szerv által ellátandó közfeladatok meg nem valósításának veszélye esetén a jogszabályban meghatározott szükséges intézkedések megtétele~~;

d) ~~a közfeladatok ellátásra vonatkozó, és az erőforrásokkal való szabályszerű és hatékony gazdálkodáshoz szükséges követelmények érvényesítése, számonkérése, ellenőrzése~~; a költségvetési szerv tevékenységének törvényességi, szakszerűségi és hatékonysági ellenőrzése;

e) a jogszabályban meghatározott esetekben az intézmény döntéseinek előzetes és utólagos jóváhagyása;

f) ~~egyedi utasítás kiadása feladat elvégzésére vagy mulasztás pótlására~~;

g) a költségvetési szerv döntésének megsemmisítése, szükség szerint új eljárás lefolytatására való utasítás.

**2.5. A Társulási Tanács által gyakorolt egyéb feladat- és hatáskörök:**

1. dönt az intézmény alapító okiratáról és annak módosításáról;
2. dönt az intézmény átszervezéséről, megszüntetéséről, tevékenységi körének módosításáról, nevének megállapításáról;
3. meghatározza az intézmény költségvetését;
4. ellenőrzi az intézmény működésének törvényességét;
5. jóváhagyja az intézmény szakmai programját, valamint a szakosított ellátást nyújtó intézmény esetében a házirendet;
6. ellenőrzi a házirend, valamint a belső szabályzatok jogszerűségét;
7. ellenőrzi és évente egy alkalommal értékeli a szakmai munka eredményességét;
8. kivizsgálja a hozzá beérkező panaszokat és szükség esetén intézkedik a panaszt kiváltó okok megszüntetése iránt, és a megtett intézkedésről tájékoztatja a működést engedélyező szervet.

**2.6. A Társulási Tanács elnöke által gyakorolt irányítási jog:**

1. gyakorolja az egyéb munkáltatói jogokat az intézményvezető felett;
2. egyedi utasítás kiadása feladat elvégzésére vagy mulasztás pótlására;
3. a kezelésében lévő közérdekű adatok és közérdekből nyilvános adatok, valamint az irányítási hatáskörök gyakorlásához szükséges, törvényben meghatározott személyes adatok kezelése.

**3. Egyes alapítói, illetve irányítási jogok gyakorlására vonatkozó részletes rendelkezések**

**3.1.** A Szociális Központ alapító okiratát, valamint annak módosítását ~~– tekintettel arra, hogy a Szociális Központot Szekszárd Megyei Jogú Város Önkormányzata alapította – Szekszárd Megyei Jogú Város Önkormányzatának Közgyűlése~~ a Szekszárd és Környéke Szociális Alapszolgáltatási és Szakosított Ellátási Társulás, mint fenntartó adja ki.

Az Szt. 92/B. § (1) bekezdés h) pontja alapján a közösen fenntartott intézmény működését érintő lényeges döntés meghozatalához ki kell kérni az ellátottak országos érdekképviseleti szervezete területileg illetékes szervének véleményét. (Lényeges döntéshozatalnak minősül különösen az intézmény megszüntetése, az intézményi típus, forma megváltoztatása.)

**3.2.** Felek megállapodnak abban, hogy az Szt. 92. § (1) bekezdésének b) pontja alapján Szekszárd Megyei Jogú Város Önkormányzatának Közgyűlése alkot rendeletet a Szociális Központ tekintetében a személyes gondoskodást nyújtó ellátásokról, azok igénybevételéről, valamint a fizetendő térítési díjakról azzal, hogy a rendeletet a Társulási Tanács véleményezi.

**3.3.** Az Szt. 92. § (3) bekezdése szerint a szolgáltatástervezési koncepciót a Társulás készíti el, valamint kétévente felülvizsgálja, és aktualizálja azzal, hogy a szolgáltatástervezési koncepciót a Társulás munkaszervezeti feladatait ellátó polgármesteri hivatal készíti elő, és a Társulási Tanács fogadja el.

**3.4.** A Szociális Központ működéséről, a szakmai munka eredményességéről évente egy alkalommal az intézményvezető beszámolót készít, amelyet a Társulás Tanács elnöke a Társulási Tanács elé terjeszt jóváhagyás céljából. A beszámolót a társult települések önkormányzatai részére is meg kell küldeni.

**4. A közös fenntartású intézmény tekintetében a munkáltatói jogok gyakorlása**

**4.1.** A Szociális Központ egyszemélyi felelős vezetője az igazgató. Az igazgatót nyilvános pályázat útján, határozott időre a Társulási Tanács bízza meg Szekszárd Megyei Jogú Város Önkormányzata Közgyűlésének egyetértésével.

**4.2.** Az Idősek Otthona Tolna intézményegység vezetőjét az igazgató bízza meg Tolna Város Önkormányzata Képviselő-testülete véleményének kikérésével. Ez a rendelkezés vonatkozik a megbízás visszavonására és a fegyelmi jogkör gyakorlására is. Az Idősek Otthona Tolna intézményegység vezetője közalkalmazott, aki felett az egyéb munkáltatói jogokat az igazgató gyakorolja.

**4.3.** A Szociális Központ alkalmazottaival kapcsolatos munkáltatói jogköröket az igazgató személyesen gyakorolja. Az igazgató a Tolnai Idősek Otthona alkalmazásban álló munkavállalók tekintetében a munkáltatói jogokat az intézményegység vezetőjének egyetértésével gyakorolja.

**IV.**

**A TÁRSULÁS SZERVEZETE ÉS MŰKÖDÉSE**

**1. A Társulási Tanács**

A Társulás döntéshozó szerve a Társulási Tanács.

**1.1.** A Társulási Tanács tagjai a társult önkormányzatok képviselő-testületei által delegált tagok. A Társulási Tanács minden tagja a társulási megállapodás 1. számú mellékletében meghatározott lakosságszám szerinti szavazattal rendelkezik.

**1.2.** A Társulási Tanács alakuló ülését a társulás székhely települése önkormányzatának polgármestere hívja össze. A Társulási Tanács az alakuló ülésen választja meg minősített többséggel, nyílt szavazással tagjai sorából az elnököt. Az elnök személyére a Társulási Tanács bármely tagja javaslatot tehet.

**1.3. A Társulási Tanács elnöke:**

a) ellátja a Társulás képviseletét;

b) összehívja a Társulási Tanács ülését;

c) vezeti a tanácskozást;

d) gondoskodik a döntések végrehajtásáról;

e) éves szinten beterjeszti a tárgyévi költségvetést és munkatervet, valamint az előző évi beszámolót és zárszámadást.

**1.4.** A Társulási Tanács az elnök munkájának segítésére alelnököt választ. Azalelnök személyére az elnök tesz javaslatot. Az alelnök az elnököt, annak akadályoztatása esetén teljes jogkörrel helyettesíti.

**1.5.** A Társulási Tanács tisztújító ülését a helyi önkormányzati képviselők és polgármesterek általános választását követő 30 napon belül a társulás székhely települése önkormányzatának polgármestere hívja össze.

**2. Döntéshozatal, határozatképesség**

**2.1.** A Társulási Tanács akkor határozatképes, ha az ülésén legalább a szavazatok felével rendelkező tag jelen van.

**2.2.** A Társulási Tanács döntéseit határozattal fogadja el. A határozatokat az év elejétől kezdődően növekvő sorszámmal kell ellátni.

A határozat teljes jelölése: Szekszárd és Környéke Szociális Alapszolgáltatási és Szakosított Ellátási Társulás Társulási Tanácsának ..../ év (hó, nap) határozat

A határozat rövidített jelölése: …./év (hó, nap) TT határozat

**2.3.** A határozathozatalhoz legalább annyi tag egybehangzó szavazata szükséges, amely meghaladja a jelenlévő tagok szavazatainak felét és az általuk képviselt települések lakosságszámának egyharmadát (egyszerű többség).

**2.4. A Társulási Tanács kizárólagos hatáskörében dönt:**

1. elnökének, alelnökénekmegválasztásáról,
2. a társulási megállapodás elfogadásának és módosításának, valamint a Társulás megszüntetésének kezdeményezéséről,
3. a szervezeti és működési szabályzat elfogadásáról,
4. költségvetés, zárszámadás elfogadásáról,
5. költségvetési intézmény, gazdálkodó szerv alapításáról, megszüntetéséről, átszervezéséről, intézmény, más szervezet közös alapításáról;
6. pályázat benyújtásáról;
7. vagyonról, a vagyonátadás feltételeiről.

**2.5.** Minősített többséghez legalább annyi tag egybehangzó szavazata szükséges, amely eléri a társulásban részt vevő tagok szavazatainak több mint a felét, és az általuk képviselt települések lakosságszámának a felét.

**2.6. Minősített többségű döntés szükséges:**

* + 1. Társulásból történő kizáráshoz;
    2. Társulás által benyújtandó, pénzügyi hozzájárulást igénylő pályázathoz;
    3. költségvetési szerv, gazdálkodó szervezet, nonprofit szervezet és egyéb szervezet alapításához, megszüntetéséhez, átszervezéséhez;
    4. a Társulási Tanács szervezeti és működési szabályzatának elfogadásához, módosításához;
    5. a közös fenntartású intézmény alapító okiratának módosításához;
    6. a Társulási Tanács hatáskörébe utalt választás, kinevezés, felmentés, vezetői megbízás adásához, illetőleg visszavonásához, fegyelmi eljárás megindításához, fegyelmi büntetés kiszabásához;
    7. költségvetés, zárszámadás elfogadásához.

**3. A Társulási Tanács működése:**

**3.1.** A Társulási Tanács ülését az elnök, akadályoztatása esetén az alelnök, együttes akadályoztatásuk esetén a korelnök hívja össze és vezeti. A Társulási Tanács ülésén a társult önkormányzatok jegyzői tanácskozási joggal részt vehetnek.

**3.2. A Társulási Tanács ülését össze kell hívni:**

a) a Társulási Tanács tagjai egynegyedének – napirendet is tartalmazó – indítványára, a javaslat kézhezvételétől számított 15 napon belül,

b) Tolna Megyei Kormányhivatal vezetőjének kezdeményezésére, a kezdeményezés kézhezvételétől számított 15 napon belül.

**3.3.** A Társulási Tanács ülései nyilvánosak.

**3.4.** A Társulási Tanács zárt ülést tart, illetve tarthat az Mötv. 46. § (2) bekezdésében meghatározott esetekben.

**3.5.** A Társulási Tanács üléseiről jegyzőkönyvet kell készíteni. A jegyzőkönyvnek tartalmaznia kell az Mötv. 52. § (1) bekezdésében foglaltakat.

**3.6.** A jegyzőkönyvet az elnök és a székhely település polgármesteri hivatalának jegyzője (a továbbiakban: jegyző) írja alá. A jegyzőkönyvet a jegyző az ülést követő 15 napon belül megküldi a Tolna Megyei Kormányhivatal vezetőjének.

**3.7.** A Társulási Tanács működésének részletes szabályait a Szervezeti és Működési Szabályzat tartalmazza.

**4. A Társulási Tanács munkaszervezeti feladatainak ellátása**

**4.1.** A Társulási Tanács munkaszervezeti feladatait (döntéseinek előkészítése, végrehajtás szervezése) Szekszárd Megyei Jogú Város Polgármesteri Hivatala (a továbbiakban: Polgármesteri Hivatal) látja el. Ennek keretében:

a) biztosítja a Társulás működéséhez (a Társulási Tanács, tisztségviselői feladatok ellátásához) szükséges tárgyi és személyi feltételeket;

b) előkészíti a Társulási üléseket (meghívók, előterjesztések előkészítése, postázása);

c) előkészíti a Társulási döntéseket és a tisztségviselők döntéseit, ellátja a társulási és tisztségviselői döntéshozatalhoz kapcsolódó nyilvántartási, sokszorosítási, postázási feladatokat;

d) ellátja a Társulás működésével, gazdálkodásával kapcsolatos nyilvántartási, iratkezelési feladatokat;

e) viseli az a)-d) pontokban meghatározott feladatellátáshoz kapcsolódó költségeket a társulási tagok és tisztségviselők telefonhasználata költségei kivételével.

**4.2.** A Polgármesteri Hivatal ellátja továbbá a Társulás költségvetésének előkészítésével és végrehajtásával kapcsolatos feladatokat a V. pontban foglaltak szerint.

**V.**

**A TÁRSULÁS KÖLTSÉGVETÉSE, A TAGOK KÖLTSÉGVISELÉSE**

**1.** A Társulás költségvetéséből finanszírozza és látja el feladatait. A Társulás éves költségvetés alapján működik. A költségvetést a Társulási Tanács önállóan, költségvetési határozatban állapítja meg.

**2.** A közösen fenntartott intézmény költségvetése a Társulás költségvetésének részét képezi.

**3.** A Társulás tekintetében Szekszárd Megyei Jogú Város Polgármesteri Hivatala látja el az államháztartásról szóló 2011. évi CXCV. törvény 6/C. § (2) bekezdés c) pontja szerinti feladatokat: a Társulás bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatokat. A feladat ellátásával kapcsolatos jogosultságokat és kötelezettségeket a Polgármesteri Hivatal a gazdálkodás rendjét szabályozó belső szabályzataiban a Társulásra vonatkozóan elkülönülten szabályozza.

**4.** A közösen fenntartott intézmény költségvetésének, illetve módosításának tervezetét a polgármesterek előzetesen egyeztetik. A Társulás költségvetését és zárszámadását a jegyző készti elő, és a Társulási Tanács elnöke terjeszti elő a Társulási Tanács ülésére. A költségvetésre és a zárszámadásra vonatkozó előterjesztést a társult önkormányzatok képviselő-testületeinek is jóvá kell hagyniuk abban az esetben, hogy ha a tagönkormányzatoknak a költségvetés, illetve a zárszámadás alapján fizetési kötelezettségük keletkezik a Társulás felé.

**5.** A Társulás feladat-ellátásnak, ezen belül a Szociális Központ működésének fedezetéül a mindenkori éves költségvetésről szóló törvényben meghatározott feladatra rendelt normatíva, a társulási feladatellátás révén igénybe vehető normatíva, a közösen fenntartott intézmények működtetéséből származó bevétel, valamint a pályázati támogatások szolgálnak.

**6.** Amennyiben a pénzügyi elszámolás eredményeképpen megállapítható, hogy a Társulás működéséhez az 5. pontban meghatározott finanszírozási összegek nem elégségesek, a többletköltségeket az önkormányzatok lakosságarányosan kötelesek megfizetni.

**7.** A Társulás nevében kötelezettséget vállalni és utalványozni az elnök vagy az általa felhatalmazott személy jogosult. A Szociális Központ előirányzatai tekintetében kötelezettséget vállalni és utalványozni csak az igazgató jogosult. A kötelezettségvállalás pénzügyi ellenjegyzésére a Polgármesteri Hivatal Gazdasági és Informatikai Igazgatóságának vezetője, és a jegyző által felhatalmazott pénzügyi szakképesítéssel rendelkező köztisztviselő jogosult.

**8.** A kötelezettségvállalás, pénzügyi ellenjegyzés, teljesítés igazolása, érvényesítés, utalványozás és adatszolgáltatás rendjére egyebekben a vonatkozó jogszabályok rendelkezéseinek figyelembe vételével a Polgármesteri Hivatal gazdálkodási szabályzatában foglaltak az irányadóak.

**9.** Amennyiben valamely tagönkormányzat vállalt pénzügyi hozzájárulása, illetve jelen megállapodás céljainak megvalósítása érdekében meghatározott fejlesztés, beruházás vonatkozásában vállalt fizetési kötelezettségének teljesítését illetően 15 napot elérő késedelembe esik, a Társulás mindenféle előzetes felszólítás nélkül jogosult és köteles a követelést a határidő eredménytelen elteltét követő 10 napon belül jelen megállapodás elválaszthatatlan 3. számú mellékletét képező felhatalmazó nyilatkozat alapján beszedési megbízással érvényesíteni. A beszedési megbízás eredménytelensége esetén a Társulás a követelést bírósági úton érvényesíti.

**10.** Amennyiben a Társulás felé a székhely önkormányzatnak áll fenn tartozása, a beszedési megbízás érvényesítésére a Társulás azon legnagyobb lakosságszámmal rendelkező tagönkormányzata jogosult, akinek a Társulás felé tartozása nem áll fenn.

**11.** Tagönkormányzatok vállalják, hogy a 7. pontban meghatározott felhatalmazó nyilatkozatot a jelen megállapodás elválaszthatatlan 3. számú mellékletében szereplő tartalommal számlavezető hitelintézetüknél megteszik és azt a Társulás felé a nyilatkozat egy eredeti példányának megküldésével igazolják jelen - valamennyi tagönkormányzat által aláírt - megállapodás kézbesítésétől számított 8 napon belül.

**VI.**

**A TÁRSULÁS VAGYONA, A VAGYONNAL VALÓ GAZDÁLKODÁS**

**1.** Szekszárd Megyei Jogú Város Önkormányzata térítésmentesen biztosítja a Szociális Központ működéséhez szükséges ingatlanokat azok jelenlegi berendezési és felszerelési tárgyaival együtt azzal, hogy jelen megállapodás az ingatlanok és a meglévő ingóságok tulajdonjogi helyzetét nem érinti.

**2.** Az Idősek Otthona Tolna intézményegység épületei és a berendezési, felszerelési tárgyak Tolna Város Önkormányzatának kizárólagos tulajdonát képezik.

**3.** Az ingatlanok fenntartásával, karbantartásával, rendeltetésszerű használatra alkalmas üzemeltetésével járó feladatok – fűtés, világítás, takarítás – kapcsolatos teendők megvalósításáról Szekszárd Megyei Jogú Város Önkormányzata gondoskodik.

**4.** Szerződő felek vállalják, hogy a helyszíni feladatteljesítés esetén az ahhoz szükséges, rendeltetésszerű működésre alkalmas helyiséget saját költségükön biztosítják a Szociális Központ munkatársai számára a vállalt feladatok teljesítése érdekében és finanszírozzák annak fenntartását.

**5.** A Társulás tagjai a feladatok ellátása érdekében ingóságok (eszközök, berendezési tárgyak, gépjármű, stb.), továbbá ingatlanra vonatkozó jogok átengedésével is hozzájárulhatnak az eredményes működéshez. Az átengedés feltételeit a tag és a Társulás közötti külön megállapodás tartalmazza.

**6.** A Társulás által a működés során, adásvétel vagy egyéb jogcímen (pl. pályázat keretében elnyert támogatás) szerzett vagyon feletti tulajdonjog a Társulást illeti. Ugyancsak a Társulást illeti a vagyon szaporulata.

**7.** A Társulás vagyona feletti tulajdonosi jogosítványok gyakorlására a Társulási Tanács jogosult, egyben viseli a tulajdonost terhelő kötelezettségeket.

**8.** A Társulás gazdálkodó szervezetet alapíthat, illetve vállalkozásban vehet részt, azonban felelőssége nem haladhatja meg vagyoni hozzájárulásának mértékét.

**VII.**

**CSATLAKOZÁS, KIVÁLÁS, KIZÁRÁS, A TÁRSULÁS MEGSZŰNÉSE**

**1. Csatlakozás**

**1.1.** A Társuláshoz csatlakozni csak a naptári év első napjával lehet. A csatlakozás iránti kérelmet a Társulási Tanács Elnökéhez kell benyújtani.

**1.2.** A csatlakozásról szóló döntést legalább 6 hónappal korábban, minősített többséggel kell meghozni és arról a Társulási Tanácsot értesíteni kell.

**1.3.** A Társuláshoz történő csatlakozáshoz való hozzájárulásról a Társulásban részt vevő valamennyi települési önkormányzat képviselő-testületének minősített többséggel hozott döntése szükséges.

**1.4.** A csatlakozó önkormányzat által a Társulásnak fizetendő pénzbeli hozzájárulásról, illetőleg a felajánlott vagyontárgyak (vagyoni értékű jogok) átvételéről a Társulási Tanács dönt.

**2. Kiválás**

**2.1.** A társulásból kiválni a naptári év utolsó napjával lehet.

**2.2.** A kiválásról szóló döntést legalább 6 hónappal korábban, minősített többséggel kell meghozni és arról a Társulási Tanácsot értesíteni kell.

**3. Kizárás**

A Társulási Tanács minősített többséggel elfogadott határozatával a naptári év utolsó napjával kizárhatja a Társulás azon tagját, amely e megállapodásban foglalt kötelezettségének ismételt felhívásra határidőben nem tett eleget.

**4. A Társulás megszűnése**

**4.1. A társulás megszűnik:**

a) ha a megállapodásban meghatározott időtartam eltelt, vagy törvényben szabályozott megszűnési feltétel megvalósult;

b) ha a társulás tagjai minősített többséggel azt elhatározzák;

c) a törvény erejénél fogva;

d) a bíróság jogerős döntése alapján.

**4.2.** A Társulás megszűnése esetén a Társulás tagjai kötelesek egymással elszámolni.

**4.3.** A Társulás meglévő vagyona és annak szaporulata – a Társulást terhelő kötelezettségek kiegyenlítését követően – a Társulás tagjait vagyoni hozzájárulásuk arányában illeti meg.

**4.4. A vagyonfelosztás fontosabb elvei:**

a) a használatba adott ingatlanokat, meglévő ingóságokat a tulajdonos birtokába kell adni,

b) a meglévő tulajdonba adott ingóságokat természetben kell kiadni, ennek hiányában pénzben megváltani,

c) tulajdonba adott ingatlan az eredeti tulajdonos önkormányzatot illeti meg,

d) a társulás által szerzett vagyont – a tagok eltérő rendelkezése hiányában – lakosságszám arányosan kell felosztani.

**4.5.** A Társulásból történő kiválás, kizárás esetén a tag által a Társulásba bevitt vagyonnal el kell számolni. A vagyon kiadására az Mötv. 90. § (4)-(5) bekezdésében foglaltakat kell alkalmazni.

**VIII.**

**A TÁRSULÁS MŰKÖDÉSÉNEK ELLENŐRZÉSE**

**1.** A Társulás működésének ellenőrzése a belső ellenőrzés keretében történik. Az éves ellenőrzési tervet a Társulási Tanács az előző év december 31. napjáig hagyja jóvá.

**2.** A Társulás gazdálkodását az Állami Számvevőszék, valamint a jogszabály által arra feljogosított szervezetek ellenőrzik.

**3.** A Társulás működése felett a Tolna Megyei Kormányhivatal törvényességi felügyeletet gyakorol.

**4.** A Társulás tagjai – az általuk delegált képviselők útján ellenőrizhetik a Társulás működését célszerűségi és gazdasági szempontból.

**5.** A Társulási Tanács elnöke minden évben beszámol a Társulási Tanácsnak a társulás előző évi tevékenységéről, pénzügyi helyzetéről, a társulási cél megvalósulásáról. A beszámolót a társult települések önkormányzatai részére meg kell küldeni.

**IX.**

**VEGYES ÉS ZÁRÓ RENDELKEZÉSEK**

1. Jelen társulási megállapodás a törzskönyvi bejegyzés napján lép hatályba.
2. Jelen társulási megállapodás hatályba lépésével egyidejűleg hatályát veszti a 2015. október 19. napján ~~2014. július 28-án~~ kelt társulási megállapodás.
3. A Társulási megállapodást a Társulás tagjai módosíthatják, illetve törvényben, kormányrendeletben meghatározottak szerint módosítják. A társulási megállapodást a helyi önkormányzati általános választásokat követő 6 hónapon belül a tagok felülvizsgálják.
4. Felek jelen megállapodás értelmezésével, illetve teljesítésével kapcsolatos jogvitáikat a Szekszárdi Közigazgatási és Munkaügyi Bíróság illetékességi körébe utalják.
5. A bírósági eljárás kezdeményezését megelőzően legalább 8 nappal a felek kötelesek a vitás kérdésekre vonatkozóan álláspontjaikat egyeztetni, amelyről jegyzőkönyv készül.
6. Az egyeztetés sikertelensége esetén a vitás kérdés a bíróság elé terjeszthető.
7. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011. évi CXCV. törvény, a szociális igazgatásról és szociális ellátásokról szóló 1993. évi III. törvény, valamint a vonatkozó egyéb jogszabályok rendelkezései az irányadók.

Jelen megállapodást a felek átolvasás és együttes értelmezés után, mint akaratukkal mindenben megegyezőt jóváhagyólag aláírják.

**Szekszárd, 2016. február**

Szekszárd Megyei Jogú Város Önkormányzata Szálka Község Önkormányzata

*Ács Rezső polgármester Pálfi János polgármester*

|  |  |
| --- | --- |
| *Őcsény Község Önkormányzata* | *Zomba Község Önkormányzata* |
| *Fülöp János polgármester* | *Szűcs Sándor polgármester* |

|  |  |
| --- | --- |
| *Harc Község Önkormányzata* | *Bátaszék Város Önkormányzata* |
| *Tóth Gábor polgármester* | *dr. Bozsolik Róbert polgármester* |

|  |  |
| --- | --- |
| *Felsőnána Község Önkormányzata* | *Kéty Község Önkormányzata* |
| *Bognár László polgármester* | *Gödrei Zoltán polgármester* |

|  |  |
| --- | --- |
| *Murga Község Önkormányzata* | *Alsónána Község Önkormányzata* |
| *Felkl Márton polgármester* | *Kis Istvánné Csele Julianna polgármester* |

|  |  |
| --- | --- |
| *Alsónyék Község Önkormányzata* | *Báta Község Önkormányzata* |
| *Dózsa-Pál Tibor polgármester* | *Huszárné Lukács Rozália polgármester* |

|  |  |
| --- | --- |
| *Sárpilis Község Önkormányzata* | *Pörböly Község Önkormányzata* |
| *Figler János polgármester* | *Sipos Lajos polgármester* |

|  |  |
| --- | --- |
| *Várdomb Község Önkormányzata* | *Tengelic Község Önkormányzata* |
| *Simon Csaba polgármester* | *Gáncs István polgármester* |

|  |  |
| --- | --- |
| *Szedres Község Önkormányzata* | *Medina Község Önkormányzata* |
| *Kovács János polgármester* | *Vén Attila polgármester* |

|  |  |
| --- | --- |
| *Tolna Város Önkormányzata* |  |
| [*Appelshoffer Ágnes*](http://www.tolna.hu/szolgaltatas/kepviselo.php?mid=1484d82bf75938) *polgármester* |  |

**Záradék:**

A Szekszárd és Környéke Szociális Alapszolgáltatási és Szakosított Ellátási Társulás társulási megállapodását a Társulás tagjait alkotó önkormányzatok képviselő-testületei az alábbi határozatokkal hagyták jóvá:

**Szekszárd Megyei Jogú Város Önkormányzata ~~115/2015. (V. 28.)~~**

**Szálka Község Önkormányzata ~~28/2015. (V. 27.)~~**

**Őcsény Község Önkormányzata ~~98/2015. (VI. 24.)~~**

**Zomba Község Önkormányzata ~~66/2015. (VI. 26.)~~**

**Harc Község Önkormányzata ~~76/2015. (VII. 3.)~~**

**Bátaszék Város Önkormányzata ~~154/2015. (VI. 24.)~~**

**Felsőnána Község Önkormányzata ~~28/2015. (VII. 16.)~~**

**Kéty Község Önkormányzata ~~31/2015. (VI. 26.)~~**

**Murga Község Önkormányzata ~~32/2015. (VI. 25.)~~**

**Alsónána Község Önkormányzata ~~57/2015. (VI. 30.)~~**

**Alsónyék Község Önkormányzata ~~57/2015. (VI. 30.)~~**

**Báta Község Önkormányzata ~~139/2015. (VIII. 19.)~~**

**Pörböly Község Önkormányzata ~~56/2015. (VII. 6.)~~**

**Sárpilis Község Önkormányzata ~~95/2015. (VII. 30.)~~**

**Várdomb Község Önkormányzata ~~66/2015. (VII. 8.)~~**

**Tengelic Község Önkormányzata ~~58/2015. (VI. 30.)~~**

**Szedres Község Önkormányzata ~~44/2015. (VI. 25.)~~**

**Medina Község Önkormányzata ~~56/2015. (VI. 26.)~~**

**Tolna Város Önkormányzata ~~194/2015. (VI. 25.)~~**

**Szekszárd, 2016. február**

**Ellenjegyzem:**

**dr. Varga Katalin**

**jegyző**

**1. számú melléklet**

**A TÁRSULÁST ALKOTÓ TELEPÜLÉSEK LAKOSSÁGSZÁMA**

**2014. évi adatok**

**1. Szekszárd Megyei Jogú Város Önkormányzata 34.040**

**2. Szálka Község Önkormányzata 630**

**3. Őcsény Község Önkormányzata 2473**

**4. Zomba Község Önkormányzata 2149**

**5. Harc Község Önkormányzata 906**

**6. Bátaszék Város Önkormányzata 6627**

**7. Felsőnána Község Önkormányzata 650**

**8. Kéty Község Önkormányzata 700**

**9. Murga Község Önkormányzata 71**

**10. Alsónána Község Önkormányzata 733**

**11. Alsónyék Község Önkormányzata 801**

**12. Báta Község Önkormányzata 1761**

**13. Sárpilis Község Önkormányzata 715**

**14. Pörböly Község Önkormányzata 589**

**15. Várdomb Község Önkormányzata 1242**

**16. Tengelic Község Önkormányzata 2334**

**17. Szedres Község Önkormányzata 2321**

**18. Medina Község Önkormányzata 813**

**19. Tolna Város Önkormányzata 11.723**

**Összesen: 71.278**

**2. számú melléklet**

**A TÁRSULÁS ALAPTEVÉKENYSÉGÉNEK**

**ÁLLAMHÁZTARTÁSI SZAKÁGAZAT ÉS KORMÁNYZATI FUNKCIÓ SZERINTI BESOROLÁSA**

**Alaptevékenységének szakágazat szerinti meghatározása:**

**873000** Idősek, fogyatékosok bentlakásos ellátása

**Alaptevékenységének kormányzati funkció szerinti besorolása:**

**041231** Rövid időtartamú közfoglalkoztatás

**041232** Start-munka – Téli közfoglalkoztatás

**041233** Hosszabb időtartamú közfoglalkoztatás

**041236** Országos közfoglalkoztatási program

**041237** Közfoglalkoztatási mintaprogram

**101221** Fogyatékossággal élők nappali ellátása

**102021** ~~Időskorúak, demens betegek tartós bentlakásos ellátása~~

**102023** Időskorúak tartós bentlakásos ellátása

**102024** Demens betegek tartós bentlakásos ellátása

**~~102030~~** ~~Idősek, demens betegek nappali ellátása~~

**102031** Idősek nappali ellátása

**102032** Demens betegek nappali ellátása

**107051** Szociális étkeztetés

**107052** Házi segítségnyújtás

**107053** Jelzőrendszeres házi segítségnyújtás

**3. számú melléklet**

**FELHATALMAZÁS**

………………………………….

A hitelintézet neve és címe

A Szekszárdon, ………év ……………………hó ………………..napján kelt Szekszárd és Környéke Szociális Alapszolgáltatási és Szakosított Ellátási Társulást létrehozó társulási megállapodás V/11. pontja alapján ……………………….…………....... Önkormányzata (……… ……………………………………………………………., ………………...u………..sz., , képviseli…………………………... polgármester), felhatalmazza Szekszárd Megyei Jogú Város Önkormányzatát (7100 Szekszárd, Béla király tér 8., bankszámlaszáma: 11746005-15416566, képviseli Ács Rezső polgármester). mint jogosultat, hogy a társulási megállapodásból eredő lejárt követelését a (az) ……………………………………......................................... -nál/nél vezetett ………………………………….. pénzforgalmi jelzőszámú számlája terhére külön engedély, vagy nyilatkozat nélkül beszedési megbízással érvényesíthesse a Ptk. szerinti elévülési határidőn belül.

A számlatulajdonos kötelezettséget vállal arra, hogy amennyiben a fenti számlát megszűnteti, új számlát nyit, erről a tényről és annak adatairól Szekszárd Megyei Jogú Város Önkormányzatát írásban tájékoztatja, továbbá az új számlára új felhatalmazást nyújt be a hitelintézet felé.

Jelen felhatalmazás visszavonásig érvényes, mely visszavonás a számlatulajdonos és a beszedési megbízás jogosultjának közösen tett nyilatkozatával lehetséges.

Kelt: ………………………………., …………év ……………………hó …….. nap

…………………………………………………………….

A számlatulajdonos cégszerű aláírása és bélyegzője

Záradék:

A felhatalmazást nyilvántartásba vettük, és vállaljuk, hogy beszedési megbízás visszavonása csak a számlatulajdonos és a jogosult közösen tett nyilatkozatával történhet.

………………………………………………………………

A hitelintézet cégszerű aláírása és bélyegzője